Rikunarita-ORG/Wikinium huggingface dataset:
# Mao Zedong

**Umierkung:** Bei dësem Artikel gëtt de Familljennumm virun de Virnumm vun der Persoun gesat. Dat ass déi üblech Reiefolleg am Chineeseschen. **Mao** ass also de Familljennumm, **Zedong** ass de Virnumm.

| Mao Zedong |
| --- |
|  |
| Funktioun |
|
1. President vun der Volleksrepublik China |
|
8. September 1954 - 9. September 1976 |
| Virgänger |
/ |
| Nofollger |
Hua Guofeng |
|  |
|  |
|  |
| Partei |
Kommunistesch Partei vu China, Kuomintang |
| Biographie |
| Gebuertsnumm |
毛澤東 |
| Gebuer |
26. Dezember 1893 |
| Gestuerwen |
9. September 1976 Peking |
| Doudesursaach |
Häerz-Kreeslafkrankheet |
| Nationalitéit |
Qing-Dynastie, China |
| Bestuet mat |
Luo Yixiu (1908–11.2.1910), Yang Kaihui (1.1.1920–1.1.1930), He Zizhen (1.1.1928–1.1.1938), Jiang Qing (20.11.1938–9.9.1976) |
| Kanner |
Mao Anlong |
|  |

De **Mao Zedong**, respektiv **Mao Tse-tung** (毛澤東), gebuer de  26. Dezember 1893 zu Shaoshan, a gestuerwen den 9. September 1976 zu Peking, war e chineesesche Revolutionär, Politiker an Auteur.

Als President vun der Kommunistescher Partei vu China (1943–1976), als President vun der Zentraler Volleksregierung (1949–1954) an als Staatspresident vun der Volleksrepublik China (1954–1959) war hien ee vun de wichtegse Politiker, déi international „Paramount Leader“ genqnnt ginn, vun der Volleksrepublik China, déi hie gegrënnt hat.

No him gouf déi politesch Beweegung vum Maoismus genannt.

Hie gouf vun der Xinhai-Revolutioun 1911 beaflosst, duerch déi d'Republik China entstanen ass; duerch d'Beweegung vum véierte Mee 1919 a seng Studienzäit, a war e Grënnungsmember vun der Kommunistescher Partei an der Rouder Arméi, déi am Chineesesche Biergerkrich (1927–1949) géint d'Truppe vun der Kuomintang gekämpft hunn a keurz nom Zweete Japanesch-Chineesesche Krich, deen se zesummen als Eenheetsfront gefouert a gewonnen hunn, an déi d'Volleksrepublik China installéiert hunn.

Wéi e bis un der Muecht war, huet a China d'Verännerung vun engem réckstännegen agraresche Feudalstaat zu enger politischer wirtschaftlechet Groussmuecht ugefaangen. Mee déi Campagnen a Programmer, déi de Mao virugedriwwen huet, absënns de Grousse Sprong no vir an d'Kulturrevolution, haten och der Doud vu Millioune vu Mënschen an essentiel ekonomesch Schied, de Verloscht vu kulturellem Patrimoine a verfeelte gesellschaftleche Strukturen als Folleg.

Ënnert dem Deng Xiaoping koum et no 1976, am Kader vun der Reform- und Ëffnungspolitik zu enger neier politescher an ekonomescher Richtung, ewech vum Mao senge Prinzipien. Säi Vermiechtnes als bedeitende Revolutionär, militäresche Strateg a politesche Leader gëtt awer weiderhin a China héich gehalen. Esou ass hien ë. a. op Renminbi-Biljeeën ze gesinn, an op der Paart vum Himmlesche Fridden zu Peking, do, wou en den 1. Oktober 1949 d'Volleksrepublik China proklaméiert hat, hänkt säi Portrait op prominenter Plaz.

UTrotz de Kontroversen ëm seng Persoun, déi ëmmer nach gefouert ginn, gëllt de Mao als ee vun den aflossräichste Politiker vun der Geschicht a gouf 1998 vum Time Magazine zu engem vun den 100 wichtegste Persoune vum 20. Joerhonnert ausgeruff.

## Referenzen
# Italieenesch

|  |  |
| --- | --- |
|  | Dëse **Sproochen- a Linguistikartikel** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

| Italieenesch |
| --- |
| Gëtt geschwat an: |  Italien CHE Schwäiz  San Marino  Vatikanstad  Malteeseruerden  Europa (EU) an an anere Länner mat italieeneschen Immigranten |
| Regioun |
Europa |
| Gëtt geschwat vun: |
70.000.000 (Mammesprooch) |
| Klassifikatioun no Sproochfamill: |
Indoeuropäesch Sproochen
* Italesch Sproochen
	+ Romanesch Sproochen
		- Italoromanesch Sproochen
		- **Italieenesch**
 |
| Offizielle Status |
| Sproochcoden |
| ISO 639-2 |
ita |
| ISO 639-3 |
ita |

**Italieenesch**, oder d'italieenesch Sprooch (ital.: *lingua italiana*, *italiano*), gehéiert zu der romanescher Grupp vun den indogermanesche Sproochen. Ënner de romanesche Sprooche steet Italieenesch dem Latäin am noosten.

Italieenesch gëtt vu ronn 70 Millioune Mënschen als Mammesprooch oder zweet Mammesprooch geschwat, déi meescht dovu liewen an Italien.

## Offiziell Sprooch

Italieenesch ass eng vun den 23 offizielle Sprooche vun der Europäescher Unioun an ass, eleng oder zesumme mat anere Sproochen, d'offiziell Sprooch (*Amtssprooch*) an Italien, der Schwäiz, a San Marino an der Vatikanstad.

## Geschicht

Wéi all romanesch Sproochen, staamt d'Italieenesch vum Latäin of.

## Dialekter

Fir de ganzen italieenesche Sproochraum besteet eng Diglossie, dat heescht datt d'Standarditalieenesch just schrëftlech an a formelle Situatioune benotzt gëtt, an datt fir déi informell mëndlech Kommunikatioun de jeeweilegen Dialekt gebraucht gëtt. Déi eenzel Dialekter ënnerscheede sech heiansdo ganz staark, sou datt verschidden Dialekter deels als onofhängeg Sproochen ugesi ginn.

.

## Geographesch Verbreedung

* ██ Offiziell Sprooch ██ Fréier offiziell Sprooch ██ Presenz vun italophone Communautéiten

## Schreifweis an Aussprooch

### Alphabet

D'Italieenesch Sprooch gëtt mam Laténgeschen Alphabet geschriwwen.

### Grammaire

### Textbeispill

Universal Deklaratioun vun de Mënscherechter (Artikel 1)| Italieenesch | Lëtzebuergesch |
| --- | --- |
| Tutti gli esseri umani nascono liberi ed eguali in dignità e diritti. Essi sono dotati di ragione e di coscienza e devono agire gli uni verso gli altri in spirito di fratellanza.
 | All Mënsch kënnt fräi a mat der selwechter Dignitéit an deene selwechte Rechter op d'Welt. Jiddereen huet säi Verstand a säi Gewësse krut a soll an engem Geescht vu Bridderlechkeet deenen anere géintiwwer handelen. |

## Kuckt och

## Um Spaweck

|  |  |
| --- | --- |
|  | **Wikipedia op Italieenesch** |

|  |  |
| --- | --- |
|  |  **Commons: Italieenesch Sprooch** – Biller, Videoen oder Audiodateien |

|  |  |
| --- | --- |
|  |  **Commons: Italieneesch Aussprooch** – Biller, Videoen oder Audiodateien |

## Referenzen an Notten